VENDIM
Nr. 63, datë 24.11.2021

PËR DISA NDRYSHIME NË RREGULLOREN “PËR KËRKESAT MINIMALE TË SIGURISË NË AMBIENTET KU KRYHEN VEPRIMTARITË BANKARE DHE FINANCIARE, DHE PËR TRANSPORTIN E VLERAVE MONETARE”

Në bazë dhe për zbatim të nenit 1, pika 4, shkronja “b”, nenit 12, shkronja “a” dhe nenit 70, pika 1, të ligjit nr. 8269, datë 23.12.1997, “Për Bankën e Shqipërisë”, të ndryshuar; të neneve 57, pika 2, 58 dhe 126, të ligjit nr. 9662, datë 18.12.2006, “Për bankat në Republikën e Shqipërisë”, të ndryshuar; të ligjit nr. 55/2020, datë 30.4.2020, “Për shërbimet e pagesave”; si dhe të nenit 61, shkronja “b” dhe nenit 65, pika 4, të ligjit nr. 52/2016, datë 19.5.2016, “Për shoqëritë e kursim-kreditit dhe unionet e tyre”; Këshilli Mbikëqyrës i Bankës së Shqipërisë, me propozimin e Departamentit të Mbikëqyrjes dhe Departamentit të Sigurimit dhe Mbrojtjes,

VENDOSI:

1. Në rregulloren “Për kërkesat minimale të sigurisë në ambientet në të cilat kryhen veprimtaritë bankare dhe financiare, dhe për transportin e vlerave monetare”, miratuar me vendimin e Këshillit Mbikëqyrës nr. 67, datë 1.6.2016, të bëhen ndryshimet e mëposhtme:
[bookmark: _GoBack]a) në nenin 2, pas togfjalëshit ““Për Bankën e Shqipërisë”, i ndryshuar,”, hiqet togfjalëshi “si dhe” dhe pas togfjalëshit “të ligjit nr. 9662, datë 18.12.2006, “Për bankat në Republikën e Shqipërisë”, i ndryshuar,”, shtohet togfjalëshi “të ligjit nr. 55/2020, datë 30.4.2020, “Për shërbimet e pagesave”,”;
b) në nenin 3, pas togfjalëshit “degët e bankave të huaja”, shtohet togfjalëshi “institucionet e pagesave, institucionet e parasë elektronike,”;
c) në nenin 4, pika 1, pas togfjalëshit “ligjit nr. 9662, datë 18.12.2006, “Për bankat në Republikën e Shqipërisë” shtohet togfjalëshi “, në nenin 5, të ligjit nr. 55/2020, datë 30.4.2020, “Për shërbimet e pagesave”,”;
d) në nenin 4, pika 2, shkronja “a” ndryshon sipas përmbajtjes së mëposhtme:
“Agjent - ka të njëjtin kuptim me termin “agjent” të përkufizuar në ligjin “Për shërbimet e pagesave” dhe me termin “agjent i institucionit të parasë elektronike” të përkufizuar në rregulloren “Për licencimin e institucioneve të pagesave dhe institucioneve të parasë elektronike, si dhe për regjistrimin e ofruesve të shërbimeve të pagesave;”;
e) në nenin 4, pika 2, shkronja “i” ndryshon sipas përmbajtjes së mëposhtme:
“ATM - (Automated Teller Machine) - ka të njëjtin kuptim me termin e përkufizuar në ligjin “Për shërbimet e pagesave”;”;
f) në nenin 6, pas pikës 5, shtohet pika 6 me përmbajtjen e mëposhtme:
“Bankat, vetëm në cilësinë e ofruesit të shërbimeve të pagesave, që kryejnë veprimtari me agjentë siç parashikohet në ligjin “Për shërbimet e pagesave”, janë përgjegjëse për verifikimin e zbatimit të kërkesave të kësaj rregulloreje nga këta të fundit.”;
g) titulli i kreut III, ndryshon sipas përmbajtjes së mëposhtme:
“Kërkesat minimale të sigurisë në ambientet e subjekteve financiare jobanka, zyrave të këmbimit valutor, shoqërive të kursim-kreditit dhe unioneve të tyre, institucioneve të pagesave, institucioneve të parasë elektronike, që kryejnë veprimtari me sportel dhe/ose me agjentë”;
h) në nenin 13, pika 1, pas togfjalëshit “shoqëritë e kursim-kreditit dhe unionet e tyre,”, shtohet togfjalëshi “institucionet e pagesave, institucionet e parasë elektronike dhe”;

i) në nenin 13, pika 2, pas togfjalëshit “zyrat e këmbimit valutor”, shtohet togfjalëshi “, institucionet e pagesave, institucionet e parasë elektronike”;
j) në nenin 13, pika 3, pas togfjalëshit “shoqëritë e kursim-kreditit dhe unionet e tyre,”, shtohet togfjalëshi “institucionet e pagesave, institucionet e parasë elektronike dhe”;
k) në nenin 13, paragrafi 5, pas togfjalëshit “shoqëritë e kursim-kreditit dhe unionet e tyre”, shtohet togfjalëshi “, institucionet e pagesave, institucionet e parasë elektronike”;
l) në nenin 13, pika 6, pas togfjalëshit “Subjektet financiare jobanka”, shtohet togfjalëshi “, institucionet e pagesave dhe institucionet e parasë elektronike”;
m) në nenin 15, pas togfjalëshit “ligjin nr. 9662, datë 18.12.2006, “Për bankat në Republikën e Shqipërisë”, shtohet togfjalëshi “, në ligjin nr. 55/2020, datë 30.4.2020, “Për shërbimet e pagesave”.
2. Ngarkohen Departamenti i Mbikëqyrjes dhe Departamenti i Sigurimit dhe Mbrojtjes për ndjekjen e zbatimit të këtij vendimi.
3. Ngarkohen Kabineti i Guvernatorit dhe Departamenti i Kërkimeve me publikimin e këtij vendimi, përkatësisht në Fletoren Zyrtare të Republikës së Shqipërisë dhe në Buletinin Zyrtar të Bankës së Shqipërisë.
Ky vendim hyn në fuqi më 1 janar 2022.

KRYETAR
Gent Sejko 

